6. ΝΟΜΟΣ υπ’ αριθ. 224 της 24/27 Μαρτ. 1945 Περί καταργήσεως του Α.Ν. 1798/1939 και ανασυστάσεως των βάσει αυτού διαλυθέντων σωματείων, ιδρυμάτων, οργανισμών ή εν γένει νομικών προσώπων. Άρθρ.1.-Ο Α.Ν. 1798/1939 «περί εθνικής και ηθικής αγωγής της νεολαίας» καταργείται. Τα διαλυθέντα επί τη βάσει του ως άνω Νόμου Σωματεία, ιδρύματα, οργανισμοί εν γένει νομικά πρόσωπα ανασυνιστώνται αυτοδικαίως από της ενάρξεως της ισχύος του παρόντος Νόμου. Την διοίκησιν εκάστου τούτων αναλαμβάνει το οικείον διοικητικόν συμβούλιον, ως ήτο συντεθειμένον κατά την 17ην Ιουν. 1939, υποχρεούμενον όπως συγκαλέση την γενικήν συνέλευσιν προς διενέργειαν αρχαιρεσιών. Ως τακτικά μέλη δικαιούμενα ψήφου κατά τας αρχαιρεσίας αυτάς θεωρούνται τα έχοντα το δικαίωμα τούτο κατά τας τελευταίας προ της διαλύσεως αρχαιρεσίας. Άρθρ.2.-«Η κυριότης ή άλλο εμπράγματον δικαίωμα επί παντός ακινήτου όπερ κατά την 17ην Ιουν. 1939 ανήκεν εις τι των κατά τα ως άνω ανασυνιστωμένων Σωματείων και ανήκει νυν εις το Δημόσιον ή οιονδήποτε οργανισμόν Δημοσίου ή ιδιωτικού δικαίου, επανέρχεται αυτοδικαίως εις το Σωματείον όπερ κατά την ως άνω χρονολογίαν ήτο κύριον αυτού». Το άρθρ. 2 αντικατεστάθη ως άνω δια του Νόμ. 2089/1952. Άρθρ.3-Η συντετμημένη αναγραφή της επωνυμίας «Χριστιανική Αδελφότης Νέων» δια των γραμμάτων Χ.Α.Ν. συνδεδυασμένων μετά παραστάσεως τριγώνου περιέχοντος ή μη και τα γράμμματα ΧΡ, ή και άνευ τοιαύτης παραστάσεως προστατεύεται όπως και η επωνυμία «Χριστιανική Αδελφότης Νέων». Των λέξεων «Χριστιανική Αδελφότης Νέων» εν επωνυμία και της ως άνω συντμήσεως ή παραστάσεως δικαιούνται να ποιώνται χρήσιν μόνον τα αναγνωρισμένα σωματεία «Χριστιανική Αδελφότης Νέων» Αθηνών, Χριστιανική Αδελφότης Νέων Θεσσαλονίκης, Χριστιανική Αδελφότης Νέων Σύρου, και άλλα υπό της Χριστιανικής Αδελφότητος Νέων Αθηνών προς τούτο εξουσιοδοτημένα σωματεία. Σελ.658(β) Τεύχος 651 –Σελ. 122 Άρθρ.4.-Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 